FEDSAS | Nasionale Raad
Reglement vir Nasionale Raad
Die Nasionale Raad van FEDSAS erken die behoefte aan ’n reglement soos wat die Kode van Beheerbeginsels vir Suid-Afrika, 2009 (‘King III’) aanbeveel. Hierdie Reglement is onderworpe aan die bepalings van die grondwet van FEDSAS en enige toepaslike wet of regulatoriese bepaling.
Doel van die reglement
Die doel van hierdie Reglement is om die Nasionale Raad se rol en verantwoordelikhede sowel as die vereistes vir sy samestelling en vergaderings uiteen te sit. Samestelling Die Nasionale Raad bestaan uit ’n ewewig van uitvoerende en nie-uitvoerende lede, met ’n meerderheid nie-uitvoerende lede. Die meeste van die nieuitvoerende lede is onafhanklik. Lede van die Nasionale Raad word deur ’n formele proses aangestel, en die benoemingskomitee help om geskikte kandidate uit te wys om by die algemene jaarvergadering voor te stel. Die uitvoerende hoof en adjunk- uitvoerende hoof is ex officio-lede van die Nasionale Raad.
’n Formele oriënteringsprogram is met die oog op nuwe lede van die Nasionale Raad ontwikkel. Onervare lede word deur middel van ’n mentorprogram touwys
gemaak. Daarbenewens word voortgesette professionele ontwikkelingsprogramme in werking gestel wat verseker dat Raadslede gereelde inligting oor veranderinge in
risiko’s, wette en die omgewing ontvang.
Laai die hele dokument af